Diari Oficial de la Generalitat Valenciana


Sumari del DOGV 3261, del 10-06-1998 (1998/4744)

RESOLUCIÓ d'1 de juny de 1998, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes per a la formació contínua en el camp de les llengües estrangeres, corresponents a l'Acció B del Programa Lingua (Capítol 3 del Programa Sòcrates).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3261

Data del DOGV
:   10-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4744


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ d'1 de juny de 1998, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes per a la formació contínua en el camp de les llengües estrangeres, corresponents a l'Acció B del Programa Lingua (Capítol 3 del Programa Sòcrates). [1998/X4744]
  
Per Ordre de la Conselleria de Cultura, Educació i Ciència de 12 de febrer de 1998, (DOGV núm. 3.187, de 19.02.98) es convocaren ajudes per a la formació contínua en el camp de les llengües estrangeres corresponents a l'Acció B del Programa Lingua (Capítol 3 del Programa Sòcrates).
  
Vista la proposta de la comissió de selecció, ateses les reclamacions, corregides les errades observades i conforme disposa la base setena de l'annex II de la mencionada ordre, resolc:
  
Primer
  
Concedir ajudes als professors i les professores, formadors i formadores de llengües estrangeres que figuren en l'annex I per la quantitat en ecus indicada en cada cas, a càrrec dels fons del Programa Lingua.
  
Segon
  
Incorporar en la llista de suplents als professors i professores, formadors i formadores que figuren per ordre de puntuació en l'annex II, davant la possibilitat de renúncies de les persones seleccionades o de la disponibilitat de fons.
  
Tercer
  
Excloure les sol·licituds i denegar les ajudes als professors i professores, formadors i formadores que figuren en l'annex III i indicar els motius, corresponents als apartats que se citen de l'Ordre de convocatòria de 12 de febrer de 1998.
  
Quart
  
Admetre les renúncies presentades, que es relacionen en l'annex IV.
  
Cinquè
  
Els beneficiaris de les ajudes queden obligats a comunicar a la Conselleria de Cultura, Educació i Ciència, dins dels 20 dies naturals següents a la publicació de la present resolució en el Diari Oficial de la Generalitat Valenciana, la seua acceptació o renúncia, segons el model que figura com a annex V, on es faran constar les dades requerides, així com qualsevol altre canvi, en el seu cas, en les dades dels participants o de l'activitat sol·licitada.
  
Sisè
  
Publicar el model de memòria pedagògica de l'activitat realitzada que figura com a annex VI, que s'haurà de remetre a la Direcció General d'Ordenació i Innovació Educativa i Política Lingüística, conforme disposa la base novena de l'annex II de l'Ordre de convocatòria de 12 de febrer de 1998.
  
Setè
  
Contra la present resolució es podrà interposar recurs ordinari davant la Conselleria de Cultura, Educació i Ciència, en el termini d'un mes comptador des de la notificació o publicació de la resolució, segons disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.